19.1.2023.
HR
Službeni list Europske unije
L 17/85
(5)
Na temelju javnih informacija, transakciju su odobrila nadležna nacionalna tijela (5) i ona je dovršena (6).
(6)
Meide Group posluje u području proizvodnje i prodaje predmetnog proizvoda te drugih proizvoda.
Osim toga, bavi se uvozom i izvozom svojih proizvoda i proizvoda trećih strana (7).
Predmetni proizvod koji društvo Meide Group izvozi iz NRK-a u Uniju podliježe antidampinškim mjerama uvedenima Provedbenom uredbom (EU) 2019/1259.
(7)
Meide Group i Jinan Meide povezana su društva.
(8)
Stoga je Komisija smatrala da dovršetak transakcije opravdava promjenu relevantnih oznaka TARIC kako bi se bolje pratio uvoz, zbog sljedećih razloga.
(9)
Predmetni proizvod trenutačno je obuhvaćen oznakom kombinirane nomenklature („KN”) ex 7307 19 10 (oznake TARIC 7307 19 10 10 i 7307 19 10 20).
(10)
Osim oznaka TARIC na koje se primjenjuju mjere, preostala oznaka TARIC 7307 19 10 90 uključuje više proizvoda, među kojima su dva proizvoda koja su izričito isključena definicijom predmetnog proizvoda (tj. tijela kompresijskog pribora za koja se upotrebljava metrički navoj ISO DIN 13 i kružni spojni ormarići s navojima od temperiranog željeza bez poklopca) te lijevani pribor za cijevi bez navoja.
(11)
Izrada navoja samo je posljednja faza proizvodnje predmetnog proizvoda.
Stoga bi se lijevani pribor za cijevi bez navoja i polugotovi lijevani pribor za cijevi mogao uvoziti u Uniju pod preostalom oznakom TARIC, na koju se ne primjenjuju antidampinške mjere, te bi mogao proći postupak izrade navoja unutar Unije.
(12)
Komisija je smatrala da podaci iz trenutačne strukture oznaka TARIC nisu dovoljni za praćenje uvoznih tokova lijevanog pribora za cijevi bez navoja iz NRK-a jer su trenutačno pomiješani s velikim brojem proizvoda obuhvaćenih preostalom oznakom TARIC 7307 19 10 90.
(13)
Stoga bi oznake TARIC pod oznakom KN ex 7307 19 10 trebalo restrukturirati u proizvode s navojem (oznake TARIC 7307 19 10 03, 7307 19 10 05, 7307 19 10 10, 7307 19 10 13, 7307 19 10 20, 7307 19 10 30), ili proizvode bez navoja (oznake TARIC 7307 19 10 35, 7307 19 10 40, 7307 19 10 45).
Nadalje, i za proizvode s navojem i za proizvode bez navoja trebalo bi biti navedeno jesu li izrađeni od temperiranog lijevanog željeza (oznake TARIC 7307 19 10 10 odnosno 7307 19 10 35), lijevanog željeza sa sferoidnim grafitom (oznake TARIC 7307 19 10 20 odnosno 7307 19 10 40) ili drugih materijala (oznake TARIC 7307 19 10 30 odnosno 7307 19 10 45).
Naposljetku, u okviru pribora za cijevi s navojem od temperiranog lijevanog željeza i lijevanog željeza sa sferoidnim grafitom, trebalo bi utvrditi nove posebne oznake TARIC za proizvode koji su izričito isključeni definicijom predmetnog proizvoda, odnosno tijela kompresijskog pribora za koje se upotrebljava metrički navoj ISO DIN 13, od temperiranog lijevanog željeza (oznaka TARIC 7307 19 10 03), kružne spojne ormariće s navojima od temperiranog lijevanog željeza bez poklopca (oznaka TARIC 7307 19 10 05) i tijela kompresijskog pribora za koja se upotrebljava metrički navoj ISO DIN 13, od lijevanog željeza sa sferoidnim grafitom (oznaka TARIC 7307 19 10 13).
(14)
Oznake TARIC na koje se primjenjuju mjere – oznake TARIC 7307 19 10 10 i 7307 19 10 20 – ostaju nepromijenjene i samo opis treba ažurirati u „ostalo” kako bi se osigurala usklađenost s novom strukturom TARIC-a.
(5) Vidjeti https://uokik.gov.pl/news.php?news_id=17989 i Odluku DKK-83/2022 od 16. ožujka 2022., dostupno na: https://uokik.gov. pl/koncentracje.php?news_id=17397.
(6) Vidjeti bazu podataka Orbis M&A i https://globallegalchronicle.com/meide-groups-acquisition-of-odlewnia-zawiercie/.
(7) Vidjeti Odluku DKK-83/2022, cit.